CELEX: 32020R0390
Language: et
Date: 2020-03-10 00:00:00
Title: Komisjoni rakendusmäärus (EL) 2020/390, 10. märts 2020, millega muudetakse 312. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

11.3.2020   
               
               
                  ET
               
               
                  Euroopa Liidu Teataja
               
               
                  L 74/20
               
            
         KOMISJONI RAKENDUSMÄÄRUS (EL) 2020/390,
         10. märts 2020,
         millega muudetakse 312. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu, (1) eriti selle artikli 7 lõike 1 punkti a ja artikli 7a lõiget 1,
         ning arvestades järgmist:
         
                     (1)
                  
                  
                     Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
                  
               
                     (2)
                  
                  
                     4. märtsil 2020 otsustas ÜRO Julgeolekunõukogu sanktsioonide komitee teha kolm uut kannet nende isikute, rühmituste ja üksuste loetellu, kelle rahalised vahendid ja majandusressursid tuleks külmutada.
                  
               
                     (3)
                  
                  
                     Seega tuleks määruse (EÜ) nr 881/2002 I lisa vastavalt muuta.
                  
               
                     (4)
                  
                  
                     Käesolevas määruses sätestatud meetmete tõhususe tagamiseks peaks see jõustuma viivitamata,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 881/2002 I lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. märts 2020
            
               
                  Komisjoni nimel
               
               
                  presidendi eest
               
               
                  finantsstabiilsuse, finantsteenuste ja kapitaliturgude liidu peadirektoraadi
               
               
                  peadirektor
               
            
         
         
            (1)  EÜT L 139, 29.5.2002, lk 9.
      
      
         
            LISA
            Määruse (EÜ) nr 881/2002 I lisas lisatakse pealkirja „Juriidilised isikud, rühmitused ja üksused“ alla järgmised kanded:
            
                        1)
                     
                     
                        „Jamaah Ansharut Daulah (teiste nimedega a) Jemaah Anshorut Daulah, b) Jamaah Ansharut Daulat. Muu teave: moodustas 2015. aastal Indoneesia äärmusrühmituste katusrühma, mis vandus truudust tolleaegsele ISILi juhile Abu Bakr al-Baghdadile. Seotud Iraagi ja Levanti Islamiriigiga, mis on loetellu kantud kui Al-Qaida in Iraq (QDe.115). Artikli 7e punktis e osutatud kuupäev: 4.3.2020.“
                     
                  
                        2)
                     
                     
                        „Islamic State in Iraq and the Levant – Libya (algses kirjaviisis: الدولة الإسلامية في العراق والشام – ليبيا) (teiste nimedega a) Islamic state of Iraq and the Levant in Libya; b) Wilayat Barqa, c) Wilayat Fezzan, d) Wilayat Tripolitania, e) Wilayat Tarablus, f) Wilayat Al-Tarablus. Muu teave: moodustatud 2014. aasta novembris vastavalt Abu Bakr Al-Baghdadi avaldusele, kes on loetellu kantud kui Ibrahim Awwad Ibrahim Ali Al-Badri Al-Samarrai (QDi.299). Seotud Iraagi ja Levanti Islamiriigiga, mis on loetellu kantud kui Al-Qaida in Iraq (QDe.115). Artikli 7e punktis e osutatud kuupäev: 4.3.2020.“
                     
                  
                        3)
                     
                     
                        „Islamic State in Iraq and the Levant – Yemen (algses kirjaviisis: الدولة الإسلامية في العراق والشام – اليمن) (teiste nimedega a) Islamic State of Iraq and the Levant of Yemen, b) Islamic State in Yemen, c) ISIL in Yemen, d) ISIS in Yemen, e) Wilayat al-Yemen, Province of Yemen. Muu teave: moodustatud 2014. aasta novembris ja vandunud truudust Abu Bakr Al-Baghdadile, kes on loetellu kantud kui Ibrahim Awwad Ibrahim Ali Al-Badri Al-Samarrai (QDi.299). Seotud Iraagi ja Levanti Islamiriigiga, mis on loetellu kantud kui Al-Qaida in Iraq (QDe.115). Artikli 7e punktis e osutatud kuupäev: 4.3.2020.“